ইংল্যান্ড লায়ন্স (ক্রিকেট দল)
ইংল্যান্ড লায়ন্স ক্রিকেট দল (ইংরেজি: England Lions) আন্তর্জাতিক ক্রিকেট অঙ্গনে ইংল্যান্ড ও ওয়েলসের প্রতিনিধিত্বকারী দ্বিতীয় সারির ক্রিকেট দল। এর অবস্থান পূর্ণাঙ্গ শক্তিধর ইংল্যান্ড ক্রিকেট দলের পরের স্তরে। পূর্বে দলটি ইংল্যান্ড এ দল নামে পরিচিত ছিল। প্রতিশ্রুতিশীল তরুণ ক্রিকেটারদেরকে আন্তর্জাতিক ক্রিকেটে অংশগ্রহণের লক্ষ্যে অভিজ্ঞতা অর্জনই এই দলটির মূখ্য উদ্দেশ্য। ইংল্যান্ড এবং ওয়েলস ক্রিকেট বোর্ড (ইসিবি) কর্তৃক দলটি পরিচালিত হচ্ছে।